# Spørgsmål og svar om GLM 7 græsudlæg

**Hvilke dokumentationskrav skal jeg opfylde?**

Landbrugsstyrelsen kan ikke give forhåndstilsagn om force majeure for manglende overholdelse af reglerne om konditionalitet.

I stedet kan du påberåbe dig force majeure, når du modtager et høringsbrev fra os, hvor vi konstaterer overtrædelse af kravet om GLM 7.

I forhold til forholdene på din bedrift kan det indgå, hvad du havde på markerne på tidspunktet, hvordan tørkeindekset var i området på tidspunktet, og om du havde vandet i det omfang, som du havde mulighed for.

Det vil altid være en konkret og individuel vurdering, om et forhold er omfattet af force majeure.

**Skal jeg så mit græsudlæg for at kunne påberåbe mig force majeure?**

Ja, for at kunne påberåbe dig force majeure, skal du have gjort, hvad du kunne for at overholde kravet. Du skal derfor så græsudlægget inden fristen 30. juni for at kunne påberåbe dig force majeure på GLM 7, og du bør sikre dig, at du har dokumentation for det.